google/wiki40b huggingface dataset:
Πείθων (σατράπης)

Η αρχή

Ο Πείθων αρχικά ήταν ένας από τους επτά -αργότερα οχτώ- σωματοφύλακες του Αλέξανδρου το 335 π.Χ.. Μετά τον θάνατο του Αλέξανδρου το 323 π.Χ., ο Πείθων έγινε ο σατράπης της Μηδίας σύμφωνα με την Συμφωνία της Βαβυλώνας του ίδιου έτους. Η Μηδία ήταν μια στρατηγικά σημαντική περιοχή μέσα από την οποία περνούσαν όλες οι οδοί μεταξύ ανατολής και δύσης. Στην πραγματικότητα, η σατραπεία ήταν πολύ μεγάλη για να κυβερνάται από ένα άτομο μόνο, και ο Πείθων θα γινόταν πολύ ισχυρός, έχοντας την δυνατότητα να αποσταθεροποιήσει ολόκληρη την αυτοκρατορία. Οπότε, αναγκάστηκε να παραχωρήσει το βόρειο μέρος της περιοχής το οποίο δόθηκε στον Ατροπάτη, και έγινε γνωστό ως η Μηδία Ατροπατινή ή Μικρή Μηδία.

Η πρώτη εκστρατεία στην Ανατολή

Οι στρατιώτες που παρέμειναν στο ανατολικό μέρος της αυτοκρατορίας του Αλέξανδρου, άρχισαν να δυσανασχετούν όλο και περισσότερο από την παρατεταμένη διαμονή τους στις απομακρυσμένες περιοχές, και ξεκίνησαν αυθόρμητες εξεγέρσεις. Ο αντιβασιλέας μετά το θάνατο του Αλέξανδρου, Περδίκκας, έστειλε τον Πείθων ώστε να καθυποτάξει τους εξεγερμένους. Του δόθηκε ένα σύνταγμα Μακεδόνων, το οποίο χρησιμοποίησε για να νικήσει εύκολα τους εξεγερμένους και να δεχθεί την παράδοση τους. Οι άνδρες του στρατεύματος του όμως, ενώ έλπιζαν να λεηλατήσουν την περιοχή δεν βρήκαν τίποτα αξίας, και ξέσπασαν με σφαγή επί των ηττημένων.

Δολοφονία Περδίκκα

Αφότου ο Πείθων επέστρεψε στην Περσία, ο Περδίκκας άρχισε να μη τον εμπιστεύεται. Στον πόλεμο των Διαδόχων, ο Περδίκκας διέταξε τον Πείθωνα να τον ακολουθήσει στην Αίγυπτο, στην εκστρατεία του εναντίον του Πτολεμαίου.
Το καλοκαίρι του 320 π.Χ., ο Πείθων, Σέλευκος, και Αντιγένης, δολοφόνησαν τον Περδίκκα στη σκηνή του μετά την ήττα του από τον Πτολεμαίο, και ξεκίνησαν συνθηκολόγηση. Ο Πτολεμαίος πρότεινε ο Πείθων να γίνει ο αντιβασιλέας της αυτοκρατορίας, αλλά οι άλλοι διάδοχοι δεν το δέχτηκαν. Επομένως, ο Αντίπατρος επιλέχτηκε ως αντιβασιλέας, θέση την οποία κατείχε και κατά την περίοδο των εκστρατειών του Αλεξάνδρου.

Πόλεμοι για επικράτηση

Μετά τον θάνατο του Αντίπατρου, ο Πείθων επέκτεινε τις περιοχές που έλεγχε. Εισέβαλλε στην επαρχία της Παρθίας και έκανε τον αδερφό του Εύδημο τον νέο σατράπη.
Από το 317 π.Χ. όμως, οι άλλοι σατράπες των ανατολικών περιοχών ενώθηκαν εναντίον του Πείθωνα και τον εκτόπισαν. Οι στρατοί των ανατολικών σατραπειών, μαζί με στρατεύματα που στάλθηκαν από την Ινδία, κυβερνήτης της οποίας ήταν ο Πείθων του Αγήνωρα, ενώθηκαν με τις δυνάμεις του Ευμένη του Καρδιανού ο οποίος είχε οριστεί από τον νέο αντιβασιλέα τον Πολυπέρχων, να καθυποτάξει τον Αντίγονο τον Μονόφθαλμο. Ο Πείθων σώθηκε από τον Αντίγονο, ο οποίος αποφάσισε να στραφεί εναντίον του Ευμένη και των συμμάχων του σε μια μάχη κοντά στα Σούσα και τους νίκησε.
Με τον Δεύτερο Πόλεμο των Διαδόχων, ο Πείθων ήταν από τους πιο ισχυρούς διαδόχους της ανατολικής πλευράς της αυτοκρατορίας και άρχισε να ξανακτίζει το βασίλειο του. Ο Αντίγονος, βλέποντας πως ο Πείθων ισχυροποιείται επικίνδυνα στην περιοχή, τον κάλεσε να επισκεφτεί το παλάτι του και να συζητήσουν, όπου όμως τον συνέλαβε και τον εκτέλεσε.
Στέφανος Λαζάρεβιτς

Βιογραφία

Ήταν ο γιος του πρίγκιπα Λαζάρου και της Μίλιτσα Νεμάνια και είχε άλλα έξι αδέλφια. Ο Στέφανος Λαζάρεβιτς τον Σεπτέμβριο του 1405 παντρεύτηκε την Ελένη Γκαττιλούζι από την Λέσβο, παιδιά δεν απέκτησαν.
Μετά το θάνατο του πατέρα του στη Μάχη του Κοσσυφοπεδίου το 1389 ήρθε στην εξουσία με τη βοήθεια της μητέρας Μίλιτσα όπου κυβερνούσε μαζί του μέχρι να ενηλικιωθεί το 1393.
Ως υποτελής των οθωμανών πήρε μέρος στις μάχες του Οθωμανικού στρατού στο Ροβίνε κοντά στην Νικόπολη και στην Μάχη της Αγκύρας. Μετά τη μάχη της Αγκύρας του δόθηκε από τους Βυζαντινούς στην Κωνσταντινούπολη ο τίτλος του δεσπότη (1402). Αργότερα έγινε υποτελής του Ούγγρου βασιλιά Σιγισμούνδου Λουξεμβουργικού από τον οποίο πήρε την περιοχή της Μάτσβα, το Βελιγράδι, το Κολουμπάρ, την Σρεμπρένιτσα και άλλες περιοχές.
Μετά την ήττα της Αγκύρας άρχισε πόλεμο με την Οθωμανική Αυτοκρατορία, αλλά ταυτόχρονα ήρθε σε σύγκρουση με άλλους Σέρβους ευγενείς. Μετά την ειρήνη με τους Οθωμανούς άρχισε πόλεμο με τους Ενετούς που κατείχαν την Δαλματία και τους απέσπασε τη Ζέτα. Στο εγχώριο μέτωπο έσπασε την αντίσταση των γαιοκτημόνων φέρνοντας μία περίοδο ειρήνης που χρησιμοποιήθηκε για την ενίσχυση της Σερβίας πολιτικά, οικονομικά, πολιτιστικά και στρατιωτικά. Στις 29 Ιανουαρίου 1412 δημοσιεύθηκε ένας Κώδικας δηλαδή νόμοι που ρύθμιζαν τη ζωή στο μεγαλύτερο ορυχείο στα Βαλκάνια στο Νόβο Μπρντο που ήταν ο κύριος οικονομικός τομέας της Σερβίας, έτσι ώστε στο τέλος της βασιλείας του, η Σερβία ήταν ένας από τους μεγαλύτερους παραγωγούς αργύρου στην Ευρώπη.
Ήταν προστάτης των τεχνών και του πολιτισμού, παρέχοντας υποστήριξη και καταφύγιο στους λογίους της Σερβίας, και σε πρόσφυγες από τις γειτονικές χώρες. Επιπλέον, ο ίδιος ήταν συγγραφέας, και το πιο σημαντικό έργο του είναι Ο Λόγος της Αγάπης.
Πέθανε ξαφνικά το Σάββατο 19 Ιουλίου 1427 ως αποτέλεσμα καρδιακής προσβολής. Στο δρόμο της επιστροφής από την Σουμανδία, όπου ήταν στην θερινή του κατοικία στο χωριό Μπέλο Πόλτσε κοντά στο Βελιγράδι, σταμάτησε κοντά στο σημερινό Κραγκούγεβατς, σε ένα μέρος όπου υπήρχε ένα κληροδότημά του  για να ξεκουραστεί και να φάει μεσημεριανό γεύμα. Μετά το γεύμα πήγε για κυνήγι όπου κατά την διάρκειά του, καθώς ήταν καβάλα σε άλογο, έπαθε καρδιακή προσβολή. Στη συνέχεια μεταφέρθηκε στο σπίτι του όπου και πέθανε. Σύμφωνα με τους βιογράφους του τα τελευταία του λόγια ήταν: «Για τον Τζόρτζε και τον Τζούρατζ. Ετάφη στο Μαυσωλείο της Μονής Ρεσάβα κοντά στο σημερινό Δεσπότοβατς.

Λαϊκή παράδοση

Ο Στέφανος Λαζάρεβιτς λόγω των επιτυχιών του σε μάχες και της δημοφιλίας του πέρασε στην λαϊκή παράδοση σαν ένας βασιλιάς με υπερφυσικές ικανότητες. Σύμφωνα με την παράδοση γεννήθηκε από μια σχέση της πριγκίπισσας Μίλιτσα με ένα δράκο  εξηγώντας έτσι τις υπερφυσικές και ηρωικές αρετές του. Συχνά ταξιδεύει μεταμφιεσμένος ως ζητιάνος, ένα κοινό μυθολογικό μοτίβο που θεότητες ταξιδεύουν (μεταμφιεσμένοι σε ζητιάνους) και πηγαίνουν σε όλο τον κόσμο κοιτάζοντας πώς ζουν οι άνθρωποι, επιβραβεύοντας το καλό και τιμωρώντας το κακό.
Ραββίνος

Ο όρος Ραββίνος ή Ραβίνος προέρχεται από την εβραϊκή λέξη ραβί που σημαίνει «μεγάλος, έξοχος». Τον πρώτο αιώνα Κ.Χ. αποτελούσε τίτλο τιμής αλλά και μορφή προσφώνησης (αντίστοιχος του "Κύριέ μου"), αλλά και από τότε χρονολογείται η χρήση του ως τίτλου αξιώματος (του ατόμου που αποτελεί κρίκο μιας εξουσιοδοτημένης αλυσίδας δασκάλων του Ιουδαϊσμού).
Στην Καινή Διαθήκη ο Ιησούς Χριστός αποκαλείται δώδεκα φορές «Ραββί» με την έννοια του "Δασκάλου" και, παρόμοια, δύο φορές «Ραββουνί» (που σημαίνει κατά γράμμα, "Δάσκαλέ μου"). Μία φορά γίνεται η χρήση αυτού του όρου για τον Ιωάννη τον Βαπτιστή. (Ιωάννης 3:26)
Σήμερα έτσι καλείται ο εβραίος ιερέας που προΐσταται της ισραηλιτικής κοινότητας. Ο Ραβίνος τελεί τις θρησκευτικές τελετές των Εβραίων παρ΄ ότι είναι λαϊκός χωρίς ιερατικό αξίωμα, κηρύττει, διδάσκει τα θρησκευτικά στις σχολές και προΐσταται των ιουδαϊκών κοινοτήτων, ερχόμενος σε επαφή με τις πολιτικές Αρχές της χώρας, όπου είναι εγκατεστημένη η κοινότητα. Διορίζεται κατόπιν δοκιμασίας και χειροτονείται.
Ραββινία ή Ραβινία καλείται το αξίωμα του Ραβίνου, η έδρα ή η κατοικία του Ραβίνου.
1813 Ιμχοτέπ

Φυσικά χαρακτηριστικά

Η μέση διάμετρος του Ιμχοτέπ εκτιμάται σε 24,72 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0662. Ο Ιμχοτέπ περιστρέφεται γύρω από τον εαυτό του μία φορά κάθε 13 ως 23 ώρες περίπου.
Στήβεν Σόντερς

Βιογραφικά στοιχεία

Έλαβε τον βαθμό του ταξιάρχου και υπηρέτησε μεταξύ άλλων ως στρατιωτικός ακόλουθος της Πρεσβείας του Ηνωμένου Βασιλείου στην Αθήνα. Δολοφονήθηκε στις 8 Ιουνίου 2000 από μέλη της τρομοκρατικής οργάνωσης «17 Νοέμβρη», της οποία υπήρξε το τελευταίο θύμα μέχρι την εξάρθρωση της οργάνωσης.
Το σχολείο της "Αγίας Αικατερίνης" της βρετανικής πρεσβείας στην Ελλάδα, απονέμει βραβείο αριστείας σε μαθητές του σχολείου προς τιμήν του διπλωμάτη με την ονομασία "Stephen Saunders Award for Good Citizenship".
Πέτρος Λομβαρδός

Βιογραφικά στοιχεία

Ο Πέτρος Λομβαρδός γεννήθηκε μεταξύ των ετών 1095 και 1100 στην περιοχή της Ναβάρα στη βορειοδυτική Ιταλία. Αφού ολοκλήρωσε τις βασικές σπουδές στην περιοχή του, με τη μεσολάβηση του Βερνάρδου του Κλαιρβώ πήγε στη συνέχεια για σπουδές στη Ρενς και στο Παρίσι. Στο Παρίσι γνώρισε τον Πέτρο Αβελάρδο και τον Χούγκο του Αγίου Βίκτωρος, οι οποίοι ήταν εξέχοντες θεολόγοι της εποχής. Το 1145 απέκτησε τον τίτλο του καθηγητή της Καθεδρικής Σχολής της Νοτρ Νταμ και σταδιακά απέκτησε φήμη ως ακαδημαϊκός δάσκαλος. Το 1151/1152 ταξίδεψε στη Ρώμη, όπου είχε την ευκαιρία να γνωρίσει το έργο του Ιωάννη Δαμασκηνού" Έκθεσις ακριβής της ορθοδόξου πίστεως" που είχε μεταφραστεί στα λατινικά περί το 1148-1150 από τον Burgundius. Τον Ιούνιο του 1159 χειροτονήθηκε επίσκοπος του Παρισιού και τον επόμενο χρόνο, στις 21 ή 22 Ιουλίου του 1160, πέθανε.

Έργα

Τα έργα του που μας έχουν παραδοθεί είναι το Υπόμνημα στους Ψαλμούς, Υπόμνημα στις Επιστολές του Παύλου, Ομιλίες και το Libri IV Sentetiarum (Γνωμών βιβλία τέσσερα), έργο που έγραψε μεταξύ των ετών 1152-1153 και τον καθιέρωσε ως μεγάλο θεολόγο της εποχής του. Ο τίτλος Sentetiarum σημαίνει γνώμες με την έννοια της συλλογής έγκυρων θεολογικών απόψεων προηγούμενων πατέρων και θεολόγων κυρίως της Δυτικής Εκκλησίας. Στη σύνταξή του επηρεάστηκε ή εμπνεύστηκε από το προαναφερθέν έργο του Ιωάννη Δαμασκηνού. Ο ίδιος δεν ανέπτυξε ιδιαίτερη διδασκαλία και το έργο του δεν έχει πρωτότυπο χαρακτήρα αλλά αποτελεί συμπίλημα από θεολογικές απόψεις και θέσεις εκκλησιαστικών δασκάλων και πατέρων. Τα έργα έχουν εκδοθεί στην Patrologia Latina στους τόμους 191-192.

Επίδραση

Το έργο του Libri IV Sentetiarum είναι συστηματικό και τεχνικά δομημένο με τέτοιο τρόπο ώστε να εξυπηρετεί για σχολική χρήση και αυτό βοήθησε στη διάδοσή του. Το 1215 η Δ΄ Σύνοδος του Λατερανού επικύρωσε τη χρήση του ως κύριου δογματικού εγχειριδίου. Από τότε και μέχρι τον 16ο αι., όταν αντικαταστάθηκε από το έργο του Θωμά Ακινάτη Summa Theologica, αποτέλεσε βασικό θεολογικό εγχειρίδιο για τις θεολογικές σχολές της Ρωμαιοκαθολικής Εκκλησίας. Με το έργο ασχολήθηκαν όλοι οι μεγάλοι εκκλησιαστικοί συγγραφείς εκείνης της περιόδου και γράφτηκαν περίπου 4.000 υπομνήματα σε αυτό. Στην επίδραση του συγκεκριμένου έργου οφείλεται και καθιέρωση του κλειστού αριθμού των επτά μυστηρίων από την Ρωμαιοκαθολική Εκκλησία.
Κύπελλο Ελλάδος υδατοσφαίρισης ανδρών 2008

Τη σεζόν 2007-2008 η τελική φάση του Κυπέλλου Ελλάδος υδατοσφαίρισης ανδρών διεξήχθη στην Τρίπολη στις 4 και 5 Απριλίου 2008. Κυπελλούχος αναδείχθηκε ο Ολυμπιακός.
All-Star Game ΝΒΑ

Το All-Star Game του αμερικανικού μπάσκετ (ΝΒΑ) είναι μια σημαντική διοργάνωση, η οποία διεξάγεται στις ΗΠΑ, κάθε χρόνο, σε διαφορετική τοποθεσία, για ένα σαββατοκύριακο.
Αντίπαλες ομάδες ήταν για 56 χρονιά οι ομάδες των Ανατολικών πολιτειών (Ανατολή) με αυτές των Δυτικών (Δύση). Το πρώτο τέτοιο παιχνίδι έγινε το 1951. Στην διοργάνωση του 2010, που έγινε στις 14 Φεβρουαρίου, η Ανατολή νίκησε με 141-139 την ομάδα της Δύσης στο στάδιο Κάουμποϊς του Ντάλας και σημειώθηκε παγκόσμιο ρεκόρ, καθώς την παρακολούθησαν 108.713 θεατές. Το εν λόγω ρεκόρ πιστοποιήθηκε και από το βιβλίο Γκίνες. Από το 2018 οι αγώνες γίνονται μεταξύ ανάμεικτων ομάδων. Οι δύο παίκτες που συγκέντρωσαν τις περισσότερες ψήφους σε Ανατολή και Δύση, έχουν τη δυνατότητα να επιλέξουν τους συμπαίκτες τους χωρίς ωστόσο να υπάρχει ο παραμικρός περιορισμός από κάποια περιφέρεια. Οι επιλογές για τους δύο αρχηγούς προέρχονται από ένα σύνολο παικτών (12 από Ανατολή – 12 από Δύση) που έχουν συγκεντρώσει τις περισσότερες ψήφους, μέσα από την καθιερωμένη διαδικασία ψηφοφορίας του κοινού, των μίντια και των αθλητών.
Διονύσιος ο Τρύφωνος

Ο Διονύσιος ο Τρύφωνος ήταν αρχαίος Έλληνας γραμματικός που άκμασε στα χρόνια του Ρωμαίου Αυτοκράτορα Οκταβιανού Αυγούστου. Αναφέρεται από τον Αρποκρατίωνα και άλλους. Θεωρείται ως ο συγγραφέας του έργου «Περί ονομάτων» σε μορφή εγκυκλοπαιδικού λεξικού.
Ήταν γιος του Τρύφωνα του γραμματικού, (κατ΄ άλλους πιθανολογείται μαθητής του), εξ ου και το προσωνύμιό του.
Χαβιέρ Ανδόρρα

Καριέρα

Ο Χαβιέρ Ανδόρρα ξεκίνησε την καριέρα του το 2004 από την FC Andorra. Στη συνέχεια έπαιξε στις , CD Benicarló, Gimnástico Alcázar και CD Binéfar. Ξεκίνησε τη διεθνή του καριέρα το 2005.
Ευστράτιος Ν. Αθανασάκος

Βιογραφία

Γεννήθηκε στην Άρνα Λακωνίας το 1901. Σπούδασε νομικά στο Πανεπιστήμιο Αθηνών και εργάστηκε ως συμβολαιογράφος.  Εξελέγη βουλευτής με την ΕΡΕ το 1956 στην περιφέρεια Θεσπρωτίας-Ιωαννίνων, όπως και στην εκλογική περιφέρεια Θεσπρωτίας το εκλογές του 1958 με την ΕΡΕ και το 1974 με τη Νέα Δημοκρατία. Στην τελευταία του εκλογή ως βουλευτή το 1974, συγκέντρωσε 7.435 ψήφους.
Ήταν ιδρυτικό μέλος της Ενώσεως τέως Βουλευτών Ευρωβουλευτών.
Πριν πεθάνει, αναγνωρίστηκε ως αντιστασιακός (1990).
586 Θέκλα

Φυσικά χαρακτηριστικά

Η μέση διάμετρος της Θέκλας εκτιμάται σε 82,38 χιλιόμετρα. O φασματικός τύπος της είναι Ch (είδος ανθρακούχου), ενώ το άλβεδό της είναι 0,054. Η Θέκλα περιστρέφεται γύρω από τον εαυτό της μία φορά κάθε 10 ώρες και 38 λεπτά.
Γου Ντεν-γι

Προφίλ

Γεννήθηκε στο Τσαοτούν στις 30 Ιανουαρίου του 1948. Διορίστηκε δήμαρχος του Καοχσιούνγκ το 1990 και διατηρήθηκε στο αξίωμα αυτό ως το 1998, οπότε ηττήθηκε στις εκλογές από τον Φρανκ Χσιεχ. Ο Γου είναι βουλευτής της Γιουάν και από το 2007 είναι γενικός γραμματέας του KMT.
Στις 8 Σεπτεμβρίου του 2009, έπειτα από την παραίτηση του πρωθυπουργού Λιου Τσάο-σιουάν ο πρόεδρος Μα Γινγκ-τζέου τον διόρισε νέο πρωθυπουργό. Την επόμενη ημέρα παρουσίασε την κυβέρνησή του. Στις 10 Σεπτεμβρίου το παλαιό υπουργικό συμβούλιο παραιτήθηκε και ο Γου ανέλαβε επίσημα την πρωθυπουργία.
Τον Ιούνιο του 2011 ανακοινώθηκε πως ο Γου Ντεν-γι θα ήταν υποψήφιος αντιπρόεδρος στις εκλογές του 2012, στο πλευρό του Μα Γινγκ-τζέου. Μετά τη νίκη του Μα στις εκλογές του Ιανουαρίου 2012, ο Γου Ντεν-γι ανέλαβε την θέση.
Αμερικανικό Πρωτάθλημα Καλαθοσφαίρισης

Επιλογή συμμετεχόντων

Από το 1992, το Πρωτάθλημα διεξάγεται με δέκα ομάδες. Η διοργανώτρια χώρα και οι δύο ομάδες της Βόρειας Αμερικής προκρίνονται αυτόματα. Τα υπόλοιπα επτά εισιτήρια δίνονται στους καλύτερους του πιο πρόσφατου Torneo Sudamericano (Νότια Αμερική) και Centrobasket (Κεντρική Αμερική-Καραϊβική), συνήθως τρία και τέσσερα αντίστοιχα.
Όταν μια ομάδα απέχει ή είναι επίσης διοργανώτρια του τουρνουά, η κενή θέση αναπληρώνεται από την πρώτη επιλαχούσα της περιφέρειάς της. Εξαίρεση αποτελεί η Βόρεια Αμερική που δεν έχει επιλαχούσες, οπότε δίνεται μια επιπλέον θέση σε άλλη περιφέρεια.
Άιτελ Φρειδερίκος του Τσόλερν

Βιογραφία

Ήταν ο τρίτος γιος του Ιάκωβος-Νικόλαος Α΄ κόμης του Χοεντσόλερν και της Αγνής, κόρης του Ιωάννη ΣΤ΄ κόμη του Βέρντενμπουρκ-Ζάργκανς.
Ακολούθησε τον Μαξιμιλιανό Α΄ των Αψβούργων της Γερμανίας στις Κάτω Χώρες εναντίον της εξέγερσης της Φλάνδρας. Ο Φίλιππος των Λα Μαρκ ως ναύαρχος των Κάτω Χωρών είχε αποτύχει με τους εξεγερθέντες και ο Άιτελ-Φρειδερίκος τον αντικατέστησε. Κατά την πολιορκία του Μόντφοορτ το 1490, απεβίωσε σε ηλικία 36 ετών. Δύο αδέλφια του είχαν αποβιώσει σε μάχη πριν από αυτόν.
Τον διαδέχθηκε ο Κορνέλις του Γκλύμες ως ναύαρχος των Κάτω Χωρών.
Κουπόνι (δίκτυα υπολογιστών)

Το κουπόνι είναι ένα ειδικό πλαίσιο δεδομένων που κυκλοφορεί σε δίκτυα υπολογιστών τύπου Token ring ή Token Bus. Και στις δυο περιπτώσεις όταν ένας σταθμός του δικτύου κατέχει το κουπόνι, έχει τότε δικαίωμα να μεταδώσει τα δικά του πλαίσια σε περιορισμένο χρονικό διάστημα. Παράγεται από το επίπεδο σύνδεσης του μοντέλου αναφοράς OSI.
Μετασχηματισμός Clarke

Στην ηλεκτρική  μηχανική, ο μετασχηματισμός  άλφα-βήτα ()  (γνωστός επίσης και ως  μετασχηματισμός Clarke) είναι ένα μαθηματικός μετασχηματισμός που χρησιμοποιείται για να απλοποιηθεί η ανάλυση των τριφασικών κυκλώματων. Εννοιολογικά είναι παρόμοιος με τον μετασχηματισμό dq0. Μια πολύ χρήσιμη εφαρμογή του μετασχηματισμού   είναι η δημιουργία του  σήματος αναφοράς, που χρησιμοποιείται για τον έλεγχο της διαμόρφωσης των διανυσμάτων χώρου (space vector modulation control) των  τριφασικών  inverter.

Γεωμετρική Αναπαράσταση

Ο μετασχηματισμός  μπορεί να θεωρηθεί σαν η προβολή των τριφασικών ποσοτήτων (τάσεων ή ρευμάτων) σε δύο στατικούς άξονες, τον  άξονα- και τον άξονα-.

Μετασχηματισμός 
  
    
      
        d
        q
        0
      
    
    {\displaystyle dq0}

Ο μετασχηματισμός   είναι εννοιολογικά παρόμοιος με το μετασχηματισό . Ενώ ο μετασχηματισμός  είναι η προβολή των φασικών ποσότητων επάνω σε ένα περιστρεφόμενο σύστημα αναφοράς δύο-αξόνων, ο μετασχηματισμός   μπορεί να θεωρηθεί ως η προβολή των φασικών ποσοτήτων σε ένα στατικό σύστημα αναφοράς δύο αξόνων.
Εθνική Τόγκο (καλαθοσφαίριση γυναικών)

Συμμετοχές σε διεθνείς διοργανώσεις

Μεγαλύτερη επιτυχία της ομάδας μέχρι σήμερα είναι η κατάκτηση του χάλκινου μεταλλίου στο Αφρικανικό Πρωτάθλημα που διοργανώθηκε το 1977 στη Σενεγάλη.
Ζυλ Μπαστιάν-Λεπάζ

Η ζωή του

Ο Μπαστιάν γεννήθηκε στις 1 Νοέμβριου του 1848 στο χωριό Ντανβιλέρ της επαρχίας Μεζ. Από μικρός είχε δείξει ενδιαφέρον για τις τέχνες και γι' αυτό οι γονείς του αγόραζαν αντίγραφα από πίνακες για να τα ζωγραφίζει. Ο πρώτος του δάσκαλος ήταν ο πατέρας του, επίσης ζωγράφος. Ξεκίνησε κανονικά μαθήματα στην πόλη Βερντέν και το 1867 πήγε στο Παρίσι στην σχολή École des Beaux-arts (Εκόλ ντε μπό-´αρτ) με δάσκαλο τον Αλεξάντρ Καμπανέλ. Αν και πήγαινε σπάνια στα μαθήματα της σχολής, επειδή προτιμούσε να ζωγραφίζει μόνος του, είχε κερδίσει σε διαγωνισμό το 1968. Το 1870 είχε την πρώτη του έκθεση στο σαλόν με ένα πορτρέτο που έμεινε όμως απαρατήρητο. Έμεινε στην σχολή για τρία χρόνια αν και δεν είχε μείνει ευχαριστημένος, την ίδια χρονιά είχε πάρει μέρος στον Γαλλοπρωσικό πόλεμο και τραυματίστηκε. Μετά τον πόλεμο γύρισε στο πατρικό του σπίτι για να αναρρώσει και να ζωγραφίσει τους χωρικούς.

Το πρώιμο έργο του

Το 1874 με τον πίνακα “Ο παππούς μου” είχε μεγάλη επιτυχία στο σαλόν και πήρε την τρίτη θέση. Το 1875 πήρε την δεύτερη θέση στο διαγωνισμό του βραβείου της Ρώμης με τον πίνακα “Ο ευαγγελισμός των ποιμένων” και είχε τις πρώτες του παραγγελιές για δύο πορτρέτα, ακόμα εκείνη την περίοδο ήταν προβληματισμένος για το στυλ ζωγραφικής που ήθελε να ακολουθήσει, είχε το δίλημμα να διαλέξει ανάμεσα στα παραδοσιακά θέματα και τεχνικές και ανάμεσα στα νέα θέματα και τεχνικές των νατουραλιστών, απεικονίζοντας την ζωή του ανθρώπου στην φύση. Το 1876 ξαναπήρε μέρος στον διαγωνισμό για το βραβείο της Ρώμης με τον πίνακα “Ο Πρίαμος στα πόδια του Αχιλλέα”, αλλά δεν κέρδισε. Απογοητευμένος ξαναγύρισε στην εξοχή και άρχισε να υιοθετεί τον νατουραλισμό ως κεντρικό στοιχείο στα έργα του.

Η καταξίωση και ο θάνατος

Το 1978 εξέθεσε δύο πίνακες στο σαλόν ένα πορτρέτο και τον πίνακα “παραγωγή σανού” που είχε λατρευτεί από το κοινό και τους κριτικούς. Μετά από αυτόν τον πίνακα, ο Μπαστιάν είχε αναγνωριστεί ως ο καλύτερος ζωγράφος του νέου κινήματος του νατουραλισμού. Το 1879 πήρε μετάλλιο από την Λεγεώνας της Τιμής για τον πίνακα “Πορτρέτο της Σάρα Μπερνάρ” και του ζητήθηκε να ζωγραφίσει τον πρίγκιπα της Ουαλίας. Πέθανε στην ηλικία των 36 στις 10 Δεκεμβρίου του 1884 στο Παρίσι από ένα όγκο που βρισκόταν ανάμεσα στην κοιλιά και το επιγάστριο του. Μέχρι το τέλος ήταν μαζί του ο φίλος του  Πρίγκιπας Μποζιντάρ Καραγεώργεβιτς της Σερβίας, και έγραψε: 
"Επιτέλους είναι ανίκανος να εργαστεί πια!. Πέθανε στις 10  Δεκεμβρίου του 1884, τότε ήταν η τελευταία αναπνοή του, στην αγκαλιά μου, στον τάφο του η μητέρα και τον αδελφό του, φύτεψαν μια μηλιά.”
Now (άλμπουμ των Ten Years After)

Τραγούδια του δίσκου

1. When It All Falls Down (Churchill, Gooch, Lee, Lyons) - 3:29
2. Hundred Miles High (Churchill, Gooch, Lee, Lyons) - 7:07
3. Time to Kill (Hans Koller, Lyons) - 4:33
4. I'll Make It Easy for You (Churchill, Gooch, Lee, Lyons) - 5:34
5. The Voice Inside Your Head (Churchill, Gooch, Lee, Lyons) - 4:34
6. King of the Blues (Tony Crooks, Lyons) - 3:36
7. Long Time Running (Gooch, Lyons, Mark Pullin) - 6:15
8. Reasons Why (Gooch, Lyons, Pullin) - 4:42
9. Changes (Churchill, Gooch, Lee, Lyons) - 5:14
Αβανίγια

Γεωγραφία

Η πόλη βρίσκεται σε μέσο υψόμετρο 200 μ., περίπου, σε μια θέση αξιόλογη από πλευράς φυσικού κάλλους, αλλά υποβαθμισμένη από τα κοντινά λατομεία που εκμεταλλεύονται τα πετρώματα μαρμάρου και γύψου της περιοχής.  Μάλιστα, είναι ο δήμος με τη μεγαλύτερη αναλογία λατομείων σε σχέση με τον πληθυσμό του, σε όλη την επαρχία.  Κοντά στην πόλη βρίσκεται ο παλαιοντολογικός χώρος Κίμπας (Quibas).

Κλίμα

Το κλίμα της περιοχής είναι τυπικά μεσογειακό της Ν. Ισπανίας, δηλαδή ζεστό το καλοκαίρι και ήπιο το χειμώνα, με σχετικά μέτριους ανέμους και χαμηλό ύψος βροχής (300 χιλ. ετησίως).

Χλωρίδα

Στην περιοχή υπάρχουν πολλά και αξιόλογα φυτικά είδη, χαρακτηριστικά της μεσογειακής ξηροφυτικής χλωρίδας. Μερικά από αυτά είναι τα Juniperus phoenicea, Sedum sediforme, Brachypodium retusum και το Sideritis incana, αρκετά σπάνιο που προστατεύεται (Annex II, Directiva 92/43). Επίσης τα ενδημικά θερμόφιλα είδη Sideritis leucantha και Thymus moroderi.  Λόγω της χαμηλής υγρασίας, υπάρχουν μικρές οάσεις από φοίνικες Phoenix dactylifera.

Πανίδα

Στα λιγοστά νερά της περιοχής, ζει ένα από τα σπανιότερα ενδημικά ψάρια της ΝΑ Ισπανίας, το Aphanius iberus, που προστατεύεται επίσης (Annex II, Directiva 92/43).

Οικονομία

Στην πόλη εξάγεται το 25% των πετρωμάτων (μάρμαρο, γύψος) της επαρχίας Μούρθια. Η γεωργία υπολείπεται αρκετά, κυρίως λόγω της έλλειψης νερού. Πάντως, καλλιεργούνται ελαιόδενδρα, αμυγδαλιές, αμπέλια (παραγωγή κρασιού ) και χουρμαδιές, ενώ στους οπωρώνες υπάρχουν δαμασκηνιές, λεμονιές και βερικοκιές. 
Στην περιοχή υπάρχουν δύο αιολικά πάρκα, το P. E. Sierra de Quibas de CEASA,  και το P. E. Quibas de Gamesa.

Αξιοθέατα

Τα κύρια αξιοθέατα στην Αβανίγια περιλαμβάνουν την Παλιά Πόλη, με το Άγαλμα του Χριστού (Corazón de Jesús), την Κρήνη Αλγαρόμπο (Fuente de Algarrobo), το Ιερό του Μαόγια (Santuario de Mahoya), και την ενοριακή εκκλησία του Αγίου Ιωσήφ (Iglesia Parroquial de San José). Άλλα αξιοθέατα είναι πηγή του ποταμού Τσίκαμο και τα βουνά Αβανίγια και Κίμπας (Quibas).

Γαστρονομία

Η πόλη είναι γνωστή στην Ισπανία για την κουζίνα της, που περιλαμβάνει πιάτα με τοπικά λουκάνικα, τη γνωστή παέγια αλλά μαγειρεμένη με κουνέλι και σαλιγκάρια, ενώ οι οπωρώνες της περιοχής δίνουν τα περίφημα «βερίκοκα Δαμασκού».

Φεστιβάλς

Το Διεθνές Φολκλορικό Φεστιβάλ αποτελεί ένα σημαντικό γεγονός που λαμβάνει χώρα κατά την πρώτη εβδομάδα του Αυγούστου. Επίσης, μεταξύ 23 Απριλίου και 9 Μαΐου υπάρχει το φεστιβάλ της Santa Cruz, με παρελάσεις «Μαυριτανών» και «Χριστιανών».
Σλάβα (τραγουδίστρια)

Πρόωρη Ζωή

Η Σλάβα γεννήθηκε στις 15 Μαΐου του 1980 στη Μόσχα. Ο πατέρας της Βλαντίμιρ Σλανέφσκι ήταν οδηγός και η μητέρα της οικονομολόγος.

Καριέρα

Ξεκίνησε την καριέρα της ως ηθοποιός και μοντέλο κάνοντας το ντεμπούτο της το 2001 στη ρωσική σειρά «Κρότ» (Крот).
Αργότερα ξεκίνησε την καριέρα της στο τραγούδι. Το 2011 κέρδισε το ρωσικό Τηλεοπτικό Βραβείο Μουζ στην κατηγορία καλύτερο τραγούδι με το κομμάτι Οντινοσέστβο (Ρωσικά: Одиночество μτφρ: Μοναξιά)
Είναι επίσης τηλεοπτική προσωπικότητα και φιλάνθρωπος. Κάνει φιλανθρωπίες σε ανθρώπους που πάσχουν από HIV.
Το 2001 με 2006 έπαιξε στην σειρά «Κλαμπ» με τους Νάστια Ζαντορόζναγια και Πιότρ Φιόντοροφ. Το 2007 έπαιξε σε δύο ταινίες , τις "Παράγραφος 78" και τη συνέχεια της "Παράγραφος 78 № 2", με τον Γκόσα Κουτσένκο.
Το 2011 τραγούδησε με τον Ρώσο τραγουδιστή Στας Πιέχα.

Προσωπική Ζωή

Η Σλάβα έχει μία κόρη, την Αλεξάντρα (γεννημένη το 1999), από τον πρώην σύζυγό της Κονσταντίν. Τον Μάιο του 2011, σε συναυλία της αποκάλυψε ότι ήταν έγκυος στο δεύτερο παιδί της.
Κωνσταντίνος Θανόπουλος

Βιογραφία

Γεννήθηκε στην Αθήνα το 1937. Ακολούθησε νομικές σπουδές στο Πανεπιστήμιο Αθηνών και εργάστηκε ως δικηγόρος παρ' Αρείω Πάγω και μετά στο Συμβούλιο της Επικρατείας. Συνταξιοδοτήθηκε ως επίτιμος δικηγόρος.
Διορίστηκε Νομάρχης Ξάνθης το 1975 και υπηρέτησε εκεί ως το 1979 και ξανά από το 1989 ως το 1990.  Ήταν ο μοναδικός διορισμένος νομάρχης που επελέγη να υπηρετήσει σε δύο διαφορετικές περιόδους στο νομό Ξάνθης.  Ως νομάρχης πρωτοστάτησε στο να διατηρηθεί η παλαιά πόλη της Ξάνθης ως παραδοσιακός οικισμός παρά τις σφοδρές αντιδράσεις από την τοπική κοινωνία.
Από το 1979 ως το 1982 υπηρέτησε και ως Νομάρχης Αιτωλοακαρνανίας, περίοδος κατά την οποία εμπόδισε την κατεδάφιση του κεντρικού κτηρίου του παλαιού σιδηροδρομικού σταθμού του Αγρινίου, διασώζοντας ουσιαστικά ένα μνημείο.
Το 2005 εκδόθηκε το βιβλίο του "Πορεία Αντίθετα".
Απεβίωσε σε ηλικία 80 ετών τον Ιούλιο του 2017.